ตลท.ทำงานหวังผลระยะยาว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

สินค้าหลากหลายคุณภาพโดนใจ ลดต้นทุนความเสี่ยงต่ำแข่งตปท.
โพสต์ทูเดย์ — ตลท. ชู 4 กลยุทธ์รับมือแข่งขัน ทุ่มงบพัฒนาไอที 2,000 ล้าน หวังเพิ่มศักยภาพทัดเทียมต่างประเทศ ระบบตรวจสอบซื้อขายดีขึ้น เพิ่มนักลงทุนจีนญี่ปุ่น
นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยถึงแผนงานระยะยาว 3 ปีข้างหน้าว่าจะมีการสร้างเครือข่ายพันธมิตรทั้งระดับโลก ระดับภูมิภาค และในประเทศไทยมากยิ่งขึ้น เช่น ธนาคารพาณิชย์
สำหรับแผนปี 2554 จะใช้กลยุทธ์ 4 ด้าน หวังให้นักลงทุนไทยเข้ามาลงทุนมากขึ้น พร้อมเพิ่มนักลงทุนจีนและญี่ปุ่นหลังเกณฑ์ของทั้งสองประเทศเปิดกว้างขึ้น คาดว่าจะทำให้ตลาดหุ้นไทยมีน้ำหนักในดัชนี MSCI มากขึ้น
นอกจากนี้ ยังมีการเพิ่มประสิทธิภาพการบริการและการ บริหารความเสี่ยงเพื่อเพิ่มรายได้และลดต้นทุนในระยะยาวให้กับ ตลท. และบริษัทหลักทรัพย์ (บล.) พร้อมลงทุนไอทีตามแผนไอทีมาสเตอร์แพลน ใช้งบลงทุนทั้งหมด 2,000 ล้านบาท ในระยะเวลา 5 ปี